Publication: Magyar Közlöny
Issue: MK-2004-36 (Year: 2004, Number: 36)
Era: 2004-2010
Section: szóló 1997. évi C. törvény (a továbbiakban: Ve.) 34. §-a
Paragraph Index: 269

d) a megbízatás visszavonásával.” A Ve.-nek a jogorvoslatokra vonatkozó rendelkezései [a 77—85., a 99., a 99/P., a 130—131. és a 146—147. §-ok] a többi között tartalmazzák a jogorvoslatok benyújtására és elbírálására nyitva álló, a jogorvoslat benyújtója, illetve az azt elbíráló választási bizottság és bíróság számára irányadó jogvesztõ határidõket. E körben, a 77. § (1) és (2) bekezdései szerint a választási törvények megsértésére hivatkozva a jelölt, a jelölõ szervezet és az érintett választópolgár, illetõleg jogi személy panaszt nyújthat be. A választási bizottság panaszt elbíráló és egyéb döntése ellen kifogást lehet benyújtani. A 85. § (1) bekezdése akként rendelkezik, hogy a választási bizottságnak a választási eredményt megállapító döntése [73. § (2) bek.] ellen [a)] a szavazatszámláló bizottság szavazóköri eredményt megállapító döntésének törvénysértõ voltára, vagy [b)] a szavazóköri eredmények összesítésére és a választási eredmény megállapítására vonatkozó szabályok megsértésére hivatkozással lehet kifogást benyújtani úgy, hogy az legkésõbb a választási bizottság döntését követõ napon a sérelmezett döntést hozó választási bizottsághoz megérkezzen. A Ve. fenti rendelkezései alapján az Országos Választási Bizottság megállapítja, hogy

Source: https://magyarkozlony.hu/hivatalos-lapok/8d263563504ae5141199d740a8b852b860a59046/dokumentumok/3ab1b3ca5d836b12e01dfcc9c90a4df4a02b7969/letoltes